Document ID: 32005R2002

KOMISSION ASETUS (EY) N:o 2002/2005,
annettu 8 päivänä joulukuuta 2005,
tuonnin kiinteistä arvoista tiettyjen hedelmien ja vihannesten tulohinnan määrittämiseksi annettujen asetusten (EY) N:o 1735/2005, (EY) N:o 1740/2005 ja (EY) N:o 1750/2005 oikaisemisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmien ja vihannesten tuontijärjestelmän soveltamista koskevista yksityiskohtaisista säännöistä 21 päivänä joulukuuta 1994 annetun komission asetuksen (EY) N:o 3223/94 (1) ja erityisesti sen 4 artiklan 1 kohdan,
sekä katsoo seuraavaa:
(1)
Komission asetuksissa (EY) N:o 1735/2005 (2), (EY) N:o 1740/2005 (3) ja (EY) N:o 1750/2005 (4) vahvistetaan tuonnin kiinteät arvot tiettyjen hedelmien ja vihannesten tulohinnan määrittämiseksi.
(2)
Tarkastuksessa kävi ilmi, että asetusten liitteissä on virhe. Tästä syystä kyseiset asetukset on tarpeen oikaista.
(3)
Asetuksen (EY) N:o 3223/94 4 artiklan 3 kohdassa säädetään, että jos tuotteen tietylle alkuperälle ei ole voimassa tuonnin kiinteää arvoa, sovelletaan voimassa olevien tuonnin kiinteiden arvojen keskiarvoa. Näin ollen tämä keskiarvo on laskettava uudelleen, jos jokin tuonnin kiinteän arvon muodostavista osista oikaistaan.
(4)
Asianomaisen olisi pyydettävä, että oikaistua tuonnin kiinteää arvoa sovelletaan, jotta vältytään asianomaiselle takautuvasti aiheutuvilta epätoivottavilta seurauksilta,
ON ANTANUT TÄMÄN ASETUKSEN:
1 artikla
Korvataan asetusten (EY) N:o 1735/2005, (EY) N:o 1740/2005 ja (EY) N:o 1750/2005 liitteissä olevat tiettyihin tuotteisiin sovellettavat tuonnin kiinteät arvot liitteenä olevassa taulukossa ilmoitetuilla tuonnin kiinteillä arvoilla.
2 artikla
Asianomaisen pyynnöstä tullitoimipaikka, jossa tileihin kirjaaminen on tehty, palauttaa osittain kyseisistä kolmansista maista peräisin olevista sellaisista tuotteista kannetut tullit, jotka on luovutettu vapaaseen liikkeeseen oikaistujen asetusten voimassaoloaikana. Palautushakemukset on tehtävä viimeistään tämän asetuksen voimaantuloa seuraavan kolmannen kuukauden viimeisenä päivänä, ja hakemukseen on liitettävä kyseisten tuotteiden vapaaseen liikkeeseen luovuttamista koskeva ilmoitus.
3 artikla
Tämä asetus tulee voimaan 9 päivänä joulukuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä joulukuuta 2005.

Labels: 3
2
17
5